钦定古今图书集成/理学汇编/经籍典/第088卷 > 日知录 > 《说卦杂卦互文》
## 钦定古今图书集成/理学汇编/经籍典/第088卷 > 日知录 > 《说卦杂卦互文》

“雷以动之，风以散之，雨以润之，日以晅之，艮以止之，
兑以说之，干以君之，坤以藏之。”上四举象，下四举卦，
各以其切于用者言之也。“终万物始万物者，莫盛乎
《艮》。”崔憬曰：“《艮》不言山，独举卦名者，以动挠燥润，功是
风雷水火，至于终始万物，于山义则不然，故舍象而
言卦，各取便而论也。”得之矣。古人之爻，有广譬而求
之者，有举隅而反之者。今夫山，一卷石之多；今夫水，
一勺之多。天地之外复言山水者，意有所不尽也。《坤》
也者，地也，不言西南之卦。《兑》，正秋也，不言西方之卦。
举六方之卦而见之也。意尽于言矣。虞仲翔以为《坤》
道广布，不主一方，及《兑象》不见西者，妄也。

丰多故“亲寡”，“旅”也。先言“亲寡”，后言“旅”，以协韵也，犹《楚
辞》之“吉日兮辰良”也。虞仲翔以为别有义，非也。